ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶ୍ୱ ହସ୍ତୀ ଦିବସ ଅବସରରେ ହାତୀ ସଂରକ୍ଷଣକାରୀଙ୍କୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ଗତ ୮ ବର୍ଷ ମଧ୍ୟରେ ହସ୍ତୀ ଅଭୟାରଣ୍ୟ ସଂଖ୍ୟା ବୃଦ୍ଧି ପାଇଥିବାରୁ ସନ୍ତୋଷ ବ୍ୟକ୍ତ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶ୍ୱ ହସ୍ତୀ ଦିବସ ଅବସରରେ ହାତୀ ସଂରକ୍ଷଣକାରୀମାନଙ୍କ ଉଦ୍ୟମକୁ ପ୍ରଶଂସା କରିଛନ୍ତି । ଗତ ୮ ବର୍ଷ ମଧ୍ୟରେ ହସ୍ତୀ ଅଭୟାରଣ୍ୟ ସଂଖ୍ୟା ବୃଦ୍ଧି ହୋଇଥିବାରୁ ପ୍ରଧାନମନ୍ତ୍ରୀ ସନ୍ତୋଷ ମଧ୍ୟ ବ୍ୟକ୍ତ କରିଛନ୍ତି ।
ଏକ ଟ୍ୱିଟ ଶୃଙ୍ଖଳାରେ ପ୍ରଧାନମନ୍ତ୍ରୀ କହିଛନ୍ତି;
“#WorldElephantDay ଅବସରରେ ହାତୀ ସଂରକ୍ଷଣ ପାଇଁ ଆମ ପ୍ରତିବଦ୍ଧତାକୁ ଦୋହରାଉଛି । ଆପଣମାନେ ଜାଣି ଖୁସି ହେବେ ଯେ ସମୁଦାୟ ଏସୀୟ ହାତୀଙ୍କ ମଧ୍ୟରୁ ପ୍ରାୟ ୬୦ ପ୍ରତିଶତ ଭାରତରେ ବସବାସ କରନ୍ତି । ଗତ ୮ ବର୍ଷ ମଧ୍ୟରେ ହସ୍ତୀ ଅଭୟାରଣ୍ୟ ସଂଖ୍ୟା ବୃଦ୍ଧି ହୋଇଛି । ହାତୀ ସଂରକ୍ଷଣ ସହ ଜଡିତ ସମସ୍ତଙ୍କ ଉଦ୍ୟମ ବେଶ ପ୍ରଶଂସନୀୟ ।”
“ହାତୀ ସଂରକ୍ଷଣ ସଫଳତାକୁ ଭାରତରେ ମାନବ-ପଶୁ ଲଢେଇ ହ୍ରାସ କରିବା ପାଇଁ ଜାରି ରହିଥିବା ଉଦ୍ୟମ ଓ ପରିବେଶ ସଚେତନତା ବୃଦ୍ଧିରେ ସ୍ଥାନୀୟ ଅଧିବାସୀଙ୍କୁ ସାମିଲ କରିବା ତଥା ସେମାନଙ୍କ ପାରମ୍ପରିକ ଜ୍ଞାନକୁ ଉପଯୋଗ କରିବା ସନ୍ଦର୍ଭରେ ଦେଖାଯିବା ଉଚିତ ।”
The successes in elephant conservation must be viewed in context of the larger efforts underway in India to minimise human-animal conflict, and integrating local communities and their traditional wisdom in furthering environmental consciousness.
— Narendra Modi  August 12, 2022
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
31 ଜାନୁଆରୀ 2021 କୁ ଜାତୀୟ ପୋଲିଓ ଟୀକାଦାନ ଦିବସ ପାଳନ ପାଇଁ ପୁନଃ ତାରିଖ ଧାର୍ଯ୍ୟ
30 ଜାନୁଆରୀ 2021 ରେ ଜାତୀୟ ଟିକାକରଣ ଦିବସ  ଉନ୍ମୋଚନ କରିବେ ଭାରତର ରାଷ୍ଟ୍ରପତି
ଜାନୁଆରୀ 16, 2021ରେ ମାନ୍ୟବର ପ୍ରଧାନମନ୍ତ୍ରୀ ଦେଶବ୍ୟାପି ବୃହତ୍ ଟୀକାଦାନ ଅଭିଯାନ କୋଭିଡ-19 ଟିକାକରଣର ଶୁଭାରମ୍ଭ କରିବେ । ଏହା ହେଉଛି ବିଶ୍ୱର ସର୍ବବୃହତ୍ ଟୀକାଦାନ କାର୍ଯ୍ୟକ୍ରମ । ତେଣୁ ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ପକ୍ଷରୁ ଭାରତର ରାଷ୍ଟ୍ରପତିଙ୍କ କାର୍ଯ୍ୟାଳୟ ସହିତ ପରାମର୍ଶ କରି ପୋଲିଓ ଟୀକାଦାନ ଦିବସ ବା ଜାତୀୟ ଟୀକାଦାନ ଦିବସ  ର ତାରିଖ ଜାନୁଆରୀ 31  କୁ ଧାର୍ଯ୍ୟ ହୋଇଛି ।
ମାନ୍ୟବର ରାଷ୍ଟ୍ରପତି 30 ଜାନୁଆରୀ 2021  ଦିନ ସକାଳ 11.45 ରେ ରାଷ୍ଟ୍ରପତି ଭବନରେ କିଛି ପିଲାଙ୍କୁ ପୋଲିଓ ବୁନ୍ଦା ଖୁଆଇ ଜାତୀୟ ପୋଲିଓ ଟିକାଦାନ ଦିବସକୁ ଉନ୍ମୋଚନ କରିବେ ।
କୋଭିଡ ପରିଚାଳନା ଏବଂ ଟୀକାକରଣ ସେବା ତଥା ଅଣ- କୋଭିଡ ଅତ୍ୟାବଶ୍ୟକ ସ୍ୱାସ୍ଥ୍ୟ ସେବା ପରସ୍ପର ଉପରେ ପ୍ରତିକୂଳ ପ୍ରଭାବ ନପକାଇ ସୁନିଶ୍ଚିତ କରିବାକୁ ସ୍ୱାସ୍ଥ୍ୟ ମନ୍ତ୍ରଣାଳୟର ର୍ନିଦ୍ଦିଷ୍ଟ ନୀତି ଅନୁଯାୟୀ ଏହି ନିଷ୍ପତ୍ତି ନିଆଯାଇଛି ।
HS
(
ବିଜ୍ଞାନ ଓ ପ୍ରଯୁକ୍ତି ମନ୍ତ୍ରଣାଳୟ
କୋଭିଡ଼-19 ଚିହ୍ନଟ ପାଇଁ ସିଏସଆଇଆର-ସିଏଫଟିଆରଆଇ ଯୋଗାଇଦେବ ପରୀକ୍ଷଣ ଉପକରଣ
ମହୀଶୂରରେ କୋବିଡ-19ର ପଜିଟିଭ ସଂଖ୍ୟା 28ରେ ପହଂଚିଛି ଏବଂ 24 ଘଂଟା ଭିତରେ ସାତୋଟି ମାମଲା ସାମ୍ନାକୁ ଆସିଛି । କର୍ଣ୍ଣାଟକ ସ୍ୱାସ୍ଥ୍ୟ ବିଭାଗ ଦ୍ୱାରା ଜାରି ହୋଇଥିବା ସଦ୍ୟତମ ମିଡ଼ିଆ ବୁଲେଟିନ ଏହା ଦର୍ଶାଯାଇଛି । ନମୁନା ପରୀକ୍ଷଣ ପାଇଁ ଆବଶ୍ୟକ ଉପକରଣ ଉପଲବ୍ଧ କରାଇ ପାଇଁ ମହୀଶୂରସ୍ଥିତ ସିଏସଆଇଆର କେନ୍ଦ୍ରୀୟ-ଖାଦ୍ୟ ବୈଷୟିକ ଗବେଷଣା ପ୍ରତିଷ୍ଠାନ  ଜିଲ୍ଲା ପ୍ରଶାସନ ସହିତ ହାତ ମିଳାଇଛନ୍ତି ।
କୋଭିଡ଼-19 ସଂକ୍ରମଣ ବର୍ତ୍ତମାନ ରିୟଲ ଟାଇମ୍ ପଲିମରେଜ ଚେନ ରିଆକସନ୍  ବିଧି ନାମକ ଏକ ବହୁତ ହିଁ ଅତ୍ୟାଧୁନିକ ସୁକ୍ଷ୍ମ ଏବଂ ସଠିକ ଟେକ୍ନୋଲୋଜି ଦ୍ୱାରା ଜାଣି ହେଉଛି । ଏହି ପିସିଆର ବିଧିରେ ନମୂନାଗୁଡ଼ିକର ଭୂତାଣୁ ଆରଏନଏର ନିଷ୍କର୍ଷଣ ଏବଂ ଗୋଟିଏ ପିସିଆର ମେସିନର ଉପଯୋଗ କରି ତାହାର ଆମ୍ବଲିଫିକେସନ ସାମିଲ ରହିଛି । ପିସିଆର ପରୀକ୍ଷଣରୁ ଏହାର ଗୋଟିଏ ସ୍ପଷ୍ଟ ଲାଭ ହେଉଛି କି ଏହା କୌଣସି ବ୍ୟକ୍ତିଙ୍କ ଭିତରେ ରହିଥିବା ଭୂତାଣୁ ସମ୍ବନ୍ଧରେ ପ୍ରାରମ୍ଭିକ ଅବସ୍ଥାରେ ହିଁ ସୂଚନା ଦେଇଥାଏ, ଅର୍ଥାତ ଲକ୍ଷଣ ମଧ୍ୟ ସାମ୍ନାକୁ ଆସିଥାଏ ।
ଚାରୋଟି ହଟ୍ ସ୍ପଟ୍ ଜିଲ୍ଲା ମଧ୍ୟରୁ ମହୀଶୂର ଜିଲ୍ଲାକୁ ଚିହ୍ନଟ କରାଯାଇଛି, ଯେଉଁଠାରେ ବହୁତ ବଡ଼ ସଂଖ୍ୟାରେ ସନ୍ଦିଗ୍ଧ ରହିଛନ୍ତି । ସନ୍ଦିଗ୍ଧ ବ୍ୟକ୍ତିମାନଙ୍କୁ ସେମାନଙ୍କ ଶରୀରରେ ଭୂତାଣୁର ଉପସ୍ଥିତି ପାଇଁ ସଙ୍ଗରୋଧର ଅବଧି ପୂର୍ବରୁ ଏବଂ ପରେ ପରୀକ୍ଷଣ କରିବାର ଆବଶ୍ୟକତା ରହିଛି, ଯଦିଓ ସେମାନଙ୍କଠାରେ ରୋଗର ଲକ୍ଷଣ ଦେଖାଯାଇ ଥାଉ କିମ୍ବା ନ ଥାଉ ।
ସିଏସଆଇଆର-ସିଏଫଟିଆରଆଇ ଦୁଇଟି ପିସିଆର ମେସିନ ଏବଂ ଗୋଟିଏ ଆରଏନଏ ନିଷ୍କର୍ଷଣ ୟୁନିଟ ଆବଶ୍ୟକୀୟ ରାସାୟନିକ ପଦାର୍ଥ ସହିତ ଜିଲ୍ଲା ପ୍ରଶାସନକୁ ପ୍ରଦାନ କରିଛନ୍ତି । ଫଳରେ ଜିଲ୍ଲାରେ ଅଧିକ ସଂଖ୍ୟାରେ ନମୁନା ଗୁଡ଼ିକର ପରୀକ୍ଷଣ କରାଯାଇ ପାରିବ ।
ସିଏସଆଇଆର-ସିଏଫଆରଆଇର ନିର୍ଦ୍ଦେଶକ ଡକ୍ଟର କେଏସଏମଏସ ରାଘବରାଓ କହିଛନ୍ତି- ‘ସମୟର ଆବଶ୍ୟକତା ହେଉଛି ଉପଯୁକ୍ତ ଏବଂ ସଠିକ ପରୀକ୍ଷଣ । ଯେହେତୁ ପରୀକ୍ଷଣ ବହୁତ ଅତ୍ୟାଧୁନିକ ସୁକ୍ଷ୍ମ ଏବଂ ଭାରତୀୟ ଚିକିତ୍ସା ଅନୁସନ୍ଧାନ ପରିଷଦ  ଦ୍ୱାରା ପରୀକ୍ଷଣ ପାଇଁ ଅନୁମୋଦିତ କିଛି ନିର୍ଦ୍ଦିଷ୍ଟ କେନ୍ଦ୍ରଗୁଡ଼ିକରେ କରାଯାଉଛି, ଆମେ କ୍ଷମତା ସଂପ୍ରସାରଣ କରିବାର ଉପାୟକୁ ସମର୍ଥନ କରୁଛୁ’ । ଉପକରଣ ସମେତ ଜିଲ୍ଲା ପ୍ରଶାସନ ସମୟ ଅନୁସାରେ ଆବଶ୍ୟକ କରୁଥିବା ଦୁଇ ଜଣ କୁଶଳୀ ଟେକ୍ନିସିଆନ ମଧ୍ୟ ପ୍ରଦାନ କରାଯିବ ବୋଲି ସେ କହିଛନ୍ତି ।
ପିସିଆର ମେସିନଗୁଡ଼ିକୁ ଅପ୍ରେଲ ମାସ 5 ତାରିଖ 2020ରେ ହସ୍ତାନ୍ତର କରାଯାଇ ସାରିଛି । ଭୂତାଣୁ ଗଷେଣା ଏବଂ ଡାଇଗ୍ନୋଷ୍ଟିକ୍ସ ଲାବୋରେଟୋରୀ ର ନୋଡାଲ ଅଧିକାରୀ, ଡକ୍ଟର ଅମୃତା କୁମାରୀ ଏବଂ ମହୀଶୂର ମେଡିକାଲ କଲେଜ ଏବଂ ଗବେଷଣା ପ୍ରତିଷ୍ଠାନର କୋଭିଡ ପରୀକ୍ଷଣ ପ୍ରୟୋଗଶାଳା ମହୀଶୂରର ଇନ୍-ଚାର୍ଜ ଉପକରଣଗୁଡିକୁ ଗ୍ରହଣ କରିଛନ୍ତି । ସେ କହିଛନ୍ତି କି ଏହାଦ୍ୱାରା କେନ୍ଦ୍ରରେ ପ୍ରତିଦିନ କରାଯାଉଥିବା ପରୀକ୍ଷଣର ସଂଖ୍ୟାକୁ ତିନିଗୁଣା କରିବାରେ ସାହାଯ୍ୟ ମିଳିପାରିବ । ଆରଏନଏ ନିଷ୍କର୍ଷଣ ୟୁନିଟ ଏକ ସପ୍ତାହ ମଧ୍ୟରେ ପହଂଚିଯିବ ।
ମହାକାଶ ବିଭାଗ
ଭାରତୀୟ ଜ୍ୟୋର୍ତିବିଜ୍ଞାନୀଙ୍କ ଦ୍ୱାରା ସୁଦୂର ଅନ୍ତରୀକ୍ଷରେ ଥିବା ବ୍ରହ୍ମାଣ୍ଡର ଅନ୍ୟତମ ତାରକାପୁଞ୍ଜ ଆବିଷ୍କୃତ
ଭାରତୀୟ ଜ୍ୟୋର୍ତିବିଜ୍ଞାନୀମାନଙ୍କୁ ଏକ ଉଲ୍ଲେଖନୀୟ ସଫଳତା ମିଳିଛି । ସୁଦୂର ଅନ୍ତରୀକ୍ଷରେ ଥିବା ବ୍ରହ୍ମାଣ୍ଡର ଅନ୍ୟତମ ଏକ ତାରକାପୁଞ୍ଜକୁ ଆବିଷ୍କାର କରିବାରେ ସେମାନେ ସଫଳ ହୋଇଛନ୍ତି ।
ଆଜି ଏଠାରେ ଏ ସଂପର୍କରେ ସୂଚନା ଦେଇ ମହାକାଶ ଏବଂ ପରମାଣୁ ଶକ୍ତି ବିଭାଗ ସ୍ୱାଧୀନ ଦାୟିତ୍ୱ ମନ୍ତ୍ରୀ ଡ. ଜିତେନ୍ଦ୍ର ସିଂହ କହିଛନ୍ତି ଯେ ଭାରତର ମଲ୍ଟି ୱେବଲେନ୍ଥ ସ୍ପେସ ଅବଜରବେଟରି ଆଷ୍ଟ୍ରୋସାଟ୍ ପୃଥିବୀଠାରୁ 9.3 ବିଲିୟନ ଆଲୋକବର୍ଷ ଦୂରରେ ଥିବା ଏକ ତାରକାପୁଞ୍ଜର ଏକ୍ସଷ୍ଟ୍ରିମ୍-ୟୁଭି ଲାଇଟ ବା ଅଲ୍ଟ୍ରା ଭାୟୋଲେଟ ଆଲୋକ ଠାବ କରିବାରେ ସଫଳ ହୋଇଛି । ଏହି ତାରକାପୁଞ୍ଜର ନାମ ଏୟୁଡିଏଫ୍ଏସ୍01 । ପୁଣେସ୍ଥିତ ଆନ୍ତଃ ବିଶ୍ୱବିଦ୍ୟାଳୟ ଆଷ୍ଟ୍ରୋନୋମି ଓ ଆଷ୍ଟ୍ରୋଫିଜିକ୍ସ କେନ୍ଦ୍ରର ଦଳେ ଜ୍ୟୋର୍ତିବିଜ୍ଞାନୀ ଡ. କନକ ଶାହାଙ୍କ ନେତୃତ୍ୱରେ ଏହି ତାରକାପୁଞ୍ଜକୁ ଆବିଷ୍କାର କରିବାରେ ସଫଳ ହୋଇଛନ୍ତି ।
ଏ ସଂକ୍ରାନ୍ତ ତଥ୍ୟ ବ୍ରିଟେନରୁ ପ୍ରକାଶ ପାଉଥିବା ପ୍ରମୁଖ ଆନ୍ତର୍ଜାତିକ ପତ୍ରିକା ‘ନେଚର୍ ଆଷ୍ଟ୍ରୋନୋମି’ରେ ପ୍ରକାଶ ପାଇଛି । ଏଥିରୁ ଏହି ଆବିଷ୍କାରର ଅଦ୍ୱିତୀୟ ଉପଲବ୍ଧି ଓ ମୌଳିକତାର ଗୁରୁତ୍ୱ ପ୍ରମାଣିତ ହେଉଛି । ଆଷ୍ଟ୍ରୋସାଟ୍ର ଏହି ସଫଳତାର ବିଶେଷତ୍ୱ ହେଲା ଯେ ଏହା ଯେଉଁ ଅଲଟ୍ରା ଭାୟୋଲେଟ ରଶ୍ମିକୁ ଠାବ କରିଛି ତାହାର ପୃଷ୍ଠଭୂମିରେ ଖୁବ୍କମ୍ ଶବ୍ଦ ଓ ଧ୍ୱନି ରହିଛି । ଏହା ପୂର୍ବରୁ ଆମେରିକାର ନାସାସ୍ଥିତ ହବଲ୍ ସ୍ପେସ୍ ଟେଲିସ୍କୋପ୍ ଯେଉଁ ଚିତ୍ର ଉତ୍ତୋଳନ କରିଥିଲା ସେଥିରେ ପୃଷ୍ଠଭୂମିରେ ଅଧିକ ଧ୍ୱନି ରହୁଥିଲା ।
ଏହି ସଫଳତା ପାଇଁ ମନ୍ତ୍ରୀ ଶ୍ରୀ ସିଂହ ଭାରତୀୟ ମହାକାଶ ବିଜ୍ଞାନୀମାନଙ୍କୁ ଅଭିନନ୍ଦନ ଜଣାଇଛନ୍ତି । ସେ କହିଛନ୍ତି ଯେ ପୁଣି ଥରେ ଏହା ପ୍ରମାଣିତ ହୋଇଛି ଯେ ଭାରତର ମହାକାଶ ଜ୍ଞାନକୌଶଳ ଏକ ସମ୍ମାନଜନକ ସ୍ତରକୁ ଉନ୍ନୀତ ହୋଇଛି । ଏହି ସ୍ତରରୁ ଭାରତୀୟ ମହାକାଶ ବିଜ୍ଞାନୀମାନେ ବିଶ୍ୱର ବିଭିନ୍ନ ପ୍ରାନ୍ତରେ ଥିବା ଖଗୋଳ ବିଶେଷଜ୍ଞମାନଙ୍କୁ ନୂଆ ନୂଆ ତଥ୍ୟ ପ୍ରଦାନ କରିବାକୁ ସମର୍ଥ ହେବେ ।
ପ୍ରଫେସର ଶ୍ୟାମ ଟଣ୍ଡନ କହିଛନ୍ତି ଯେ ଏହି ତାରକାପୁଞ୍ଜର ଚମକ୍ରାର ସ୍ପାସିଆଲ ରିଜୋଲେସନ ବା ସ୍ଥାନୀକ ସ୍ଥିର ଚିତ୍ର ଏବଂ ଉଚ୍ଚ ସମ୍ବେଦନଶୀଳ ଚିତ୍ର ଉତ୍ତୋଳନ ୟୁଭିଆଇଟିର କୋର ଟିମ୍ରେ ଥିବା ବେଜ୍ଞାନିକମାନଙ୍କର ବର୍ଷ ବର୍ଷର କଠିନ ପରିଶ୍ରମ ଯୋଗୁଁ ସଫଳ ହୋଇଛି । ଆଷ୍ଟ୍ରୋନୋମି ଓ ଆଷ୍ଟ୍ରୋଫିଜିକ୍ସ କେନ୍ଦ୍ରର ନିର୍ଦେଶକ ଡ. ଶୋମକ ରାୟଚୌଧୁରୀ କହିଛନ୍ତି ଯେ ଏହି ଆବିଷ୍କାର ଅତ୍ୟନ୍ତ ଗୁରୁତ୍ୱପୂର୍ଣ୍ଣ । ବ୍ରହ୍ମାଣ୍ଡରୁ ଅନ୍ଧାର ଯୁଗର ଅବସାନ ଘଟି ଆଲୋକ କିପରି ପ୍ରବେଶ କଲା ତାହାର ରହସ୍ୟ ଏହି ଆବିଷ୍କାରରୁ କ୍ରମଶଃ ଜାଣିହେବ । ବ୍ରହ୍ମାଣ୍ଡରୁ ଅନ୍ଧାର କେବେ ଦୂର ହେଲା ଏବଂ ଆଲୋକ ଆସିଲା ତାହା ଜାଣିବାକୁ ଆମେ ଆଗ୍ରହୀ ଏବଂ ସେଥିପାଇଁ ଉଦ୍ୟମ କରୁଛୁ । ଏହା ସତ୍ତ୍ୱେ ପ୍ରଥମେ କେଉଁ ସୂତ୍ରରୁ ଆଲୋକ ଆସି ବ୍ରହ୍ମାଣ୍ଡରେ ବିଛୁରିତ ହେଲା ତାହା ଠାବ କରିବା ଅତ୍ୟନ୍ତ କଷ୍ଟସାଧ୍ୟ ବୋଲି ସେ କହିଛନ୍ତି ।
ଏଠାରେ ଉଲ୍ଲେଖଯୋଗ୍ୟ ଯେ ଭାରତର ପ୍ରଥମ ମହାକାଶ ପରୀକ୍ଷାଗାର ଆଷ୍ଟ୍ରୋସାଟ୍, ଯିଏକି ଏହି ଆବିଷ୍କାରରେ ସଫଳ ହୋଇଛି, 2015 ସେପ୍ଟେମ୍ବର 28 ତାରିଖରେ ମୋଦୀ ସରକାରଙ୍କ ପ୍ରଥମ ପାଳିରେ ଭାରତୀୟ ମହାକାଶ ଗବେଷଣା ସଂସ୍ଥା  ଦ୍ୱାରା ମହାକାଶକୁ ପ୍ରେରଣ କରାଯାଇଥିଲା । ଏହି ମହାକାଶ ପରୀକ୍ଷାଗାରକୁ ପୁଣେସ୍ଥିତ ଆନ୍ତଃ ବିଶ୍ୱବିଦ୍ୟାଳୟ ଆଷ୍ଟ୍ରୋନୋମି ଏବଂ ଆଷ୍ଟ୍ରୋଫିଜିକ୍ସର ପୂର୍ବତନ ପ୍ରଫେସର ଶ୍ୟାମ ଟଣ୍ଡନଙ୍କ ନେତୃତ୍ୱରେ ଗଠିତ ଏକ ଟିମ୍ ଇସ୍ରୋର ପୂର୍ଣ୍ଣ ସହାୟତାରେ ତିଆରି କରିଥିଲା ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଛତିଶଗଡର ବାଲୋଦାବଜାର-ଭଟ୍ଟାପରା ଜିଲ୍ଲାରେ ଏକ ଦୁର୍ଘଟଣାରେ ପ୍ରାଣ ହରାଇଥିବା ବ୍ୟକ୍ତିଙ୍କ ଲାଗି ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପୀଡିତଙ୍କ ପାଇଁ ପିଏମଏନଆରଏଫ୍ ରୁ ଅନୁକମ୍ପାମୂଳକ ସହାୟତା ରାଶି ଘୋଷଣା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଛତିଶଗଡର ବାଲୋଦାବଜାର-ଭଟ୍ଟାପରା ଜିଲ୍ଲାରେ ଦୁର୍ଘଟଣା ଯୋଗୁଁ ପ୍ରାଣ ହରାଇଥିବା ଲୋକଙ୍କ ଲାଗି ଗଭୀର ଦୁଃଖ ପ୍ରକାଶ କରିଛନ୍ତି । ଛତିଶଗଡର ବାଲୋଦାବଜାର-ଭଟ୍ଟାପରା ଜିଲ୍ଲାରେ ଏକ ସଡ଼କ ଦୁର୍ଘଟଣାରେ ପୀଡିତଙ୍କ ପାଇଁ ଶ୍ରୀ ମୋଦୀ ପ୍ରଧାନମନ୍ତ୍ରୀଙ୍କ ଜାତୀୟ ରିଲିଫ ପାଣ୍ଠି ରୁ ଅନୁକମ୍ପାମୂଳକ ସହୟତା ରାଶି ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍ କରିଛି;
“ଛତିଶଗଡର ବାଲୋଦାବଜାର-ଭଟ୍ଟାପରା ଜିଲ୍ଲାରେ ଏକ ଦୁର୍ଘଟଣା ଯୋଗୁଁ ପ୍ରାଣ ହରାଇଥିବା ଲୋକଙ୍କ ପାଇଁ ଦୁଃଖିତ । ଶୋକସନ୍ତପ୍ତ ପରିବାରବର୍ଗଙ୍କୁ ସମବେଦନା । ଆହତମାନେ ଶୀଘ୍ର ସୁସ୍ଥ ହୁଅନ୍ତୁ: ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ।”
“ବାଲୋଦାବଜାର-ଭଟ୍ଟାପରା ଜିଲ୍ଲାରେ ଦୁର୍ଘଟଣାରେ ପ୍ରତ୍ୟେକ ମୃତକଙ୍କ ନିକଟ ସମ୍ପର୍କୀୟଙ୍କୁ ପିଏମଏନଆରଏଫ୍ରୁ ୨ ଲକ୍ଷ ଟଙ୍କା କରି ପ୍ରଦାନ କରାଯିବ । ଆହତମାନଙ୍କୁ ୫୦,୦୦୦ ଟଙ୍କା କରି ଦିଆଯିବ । ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗୁଜୁରାଟ ସରକାରଙ୍କ ପୂର୍ବତନ ମନ୍ତ୍ରୀ ଶ୍ରୀ ଭାଗୁଭାଇ ପଟେଲଙ୍କ ଦେହାନ୍ତରେ ଶୋକ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁଜରାଟର ପୂର୍ବତନ ମନ୍ତ୍ରୀ ଶ୍ରୀ ଭାଗୁଭାଇ ପଟେଲଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି । ଜନସେବା କ୍ଷେତ୍ରରେ ଶ୍ରୀ ପଟେଲଙ୍କ ଅବଦାନ ସର୍ବଦା ସ୍ମରଣୀୟ ରହିବ ବୋଲି ପ୍ରଧାନମନ୍ତ୍ରୀ କହିଛନ୍ତିା
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଗୁଜୁରାଟ ସରକାରଙ୍କ ପୂର୍ବତନ ମନ୍ତ୍ରୀ ଶ୍ରୀ ଭାଗୁଭାଇ ପଟେଲଙ୍କ ଦେହାନ୍ତରେ ଆମେ ଦୁଃଖିତ । ଜନସେବା କ୍ଷେତ୍ରରେ ତାଙ୍କର ଅବଦାନ ସର୍ବଦା ସ୍ମରଣୀୟ ହୋଇ ରହିବ । ତାଙ୍କ ଆତ୍ମାର ଶାନ୍ତି ଏବଂ ଶୋକସନ୍ତପ୍ତ ପରିବାରକୁ ସାନ୍ତ୍ୱନା ପାଇଁ ପ୍ରାର୍ଥନା କରନ୍ତୁ ...... ଓମ୍ ଶାନ୍ତି: ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦେଶର ବିଭିନ୍ନ ସ୍ଥାନରୁ ୧୦,୦୬୨ ବିଦ୍ୟାର୍ଥୀ ‘ଚିତାକୁ ଭାରତକୁ ଫେରାଇ ଆଣିବା ସଚେତନତା କାର୍ଯ୍ୟକ୍ରମ' ରେ ଭାଗ ନେଇଛନ୍ତି
ପରିବେଶ, ଜଙ୍ଗଲ ଏବଂ ଜଳବାୟୁ ପରିବର୍ତ୍ତନ ମନ୍ତ୍ରଣାଳୟର ଏକ ଅଧୀନସ୍ଥ କାର୍ଯ୍ୟାଳୟ ନୂଆଦିଲ୍ଲୀ ସ୍ଥିତ ଜାତୀୟ ପ୍ରାକୃତିକ ଇତିହାସ ସଂଗ୍ରହାଳୟ ଏବଂ ମହୀଶୂର, ଭୋପାଳ, ଭୁବନେଶ୍ୱର ଏବଂ ସୱାଇ ମାଧୋପୁର ଠାରେ ଅବସ୍ଥିତ ଏହାର ଆଞ୍ଚଳିକ ସଂଗ୍ରହାଳୟ ଚିତାକୁ ଭାରତକୁ ଫେରାଇ ଆଣିବା - ଦେଶର ପ୍ରାକୃତିକ ଐତିହ୍ୟକୁ ଫେରାଇ ଆଣିବା ପାଇଁ ସଚେତନତା କାର୍ଯ୍ୟକ୍ରମ ଆୟୋଜନ କରିଥିଲେ ।
ଏହି ସଚେତନତା କାର୍ଯ୍ୟକ୍ରମକୁ ୧୪ - ୧୮ ଫେବୃୟାରୀ ୨୦୨୩ ପର୍ଯ୍ୟନ୍ତ ଆୟୋଜନ କରା ଯାଇଥିଲା ଏବଂ ଏଥିରେ ସମଗ୍ର ଦେଶର ୧୦,୦୬୨ ବିଦ୍ୟାର୍ଥୀ ଏଥିରେ ଭାଗ ନେଇଥିଲେ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସଂକ୍ରାନ୍ତରେ ସବିଶେଷ ସୂଚନା
• ଆରୋଗ୍ୟ ମାମଲା ସକ୍ରିୟ ମାମଲା ଠାରୁ 1.75 ଗୁଣ ଅଧିକ
• ସୁସ୍ଥ ଏବଂ ସକ୍ରିୟ ରୋଗୀଙ୍କ ମଧ୍ୟରେ ତଫାତ 2 ଲକ୍ଷ ଅତିକ୍ରମ କଲା
• ଜାତୀୟ ଆରୋଗ୍ୟ ହାର 62.09%କୁ ବୃଦ୍ଧି
ଏକ ବିଶେଷ ସଫଳତା କ୍ରମେ, କରୋନା ସଂକ୍ରମଣରୁ ଆରୋଗ୍ୟ ଲାଭ କରିଥିବା ସଂଖ୍ୟା ସକ୍ରିୟ ରୋଗୀ ସଂଖ୍ୟାଠାରୁ 2,06,588 ଅଧିକ ହୋଇଛି । ସୁସ୍ଥ ହୋଇଥିବା ରୋଗୀଙ୍କ ସଂଖ୍ୟା ସକ୍ରିୟ ରୋଗୀ ସଂଖ୍ୟାଠାରୁ 1.75 ଗୁଣ  ଅଧିକ ହୋଇଛି । ଗତ 24 ଘଣ୍ଟା ମଧ୍ୟରେ, ମୋଟ 19,547 ରୋଗୀ ଆରୋଗ୍ୟ ଲାଭ କରିଛନ୍ତି, ଯାହା ଆଜିସୁଦ୍ଧା ସମୁଦାୟ ଆରୋଗ୍ୟ ସଂଖ୍ୟାକୁ 4,76,377ରେ ପହଞ୍ଚାଇଛି । କଣ୍ଟାକ୍ଟ ଟ୍ରେସିଂ ଏବଂ ଏକାନ୍ତବାସ ସହିତ ସମୟାନୁଯାୟୀ ପ୍ରଭାବୀ ଢଙ୍ଗରେ ଚିକିତ୍ସା ପରିଚାଳନା ମାଧ୍ୟମରେ ନିରୀକ୍ଷଣର ଫଳାଫଳ ।
ବର୍ତ୍ତମାନ ଦେଶରେ ମୋଟ 2,69,789 ସକ୍ରିୟ ରୋଗୀ ଡାକ୍ତରୀ ତତ୍ଵାବଧାନରେ ଅଛନ୍ତି ।
ଭାରତର କୋଭିଡ-19 ଆରୋଗ୍ୟ ହାର କ୍ରମାଗତ ଭାବରେ ବୃଦ୍ଧି ପାଉଛି । ଆଜି ଆରୋଗ୍ୟ ହାର 62.09 ପ୍ରତିଶତକୁ ବୃଦ୍ଧି ପାଇଛି ।
ସଂପୂର୍ଣ୍ଣ ସଂଖ୍ୟା ଦୃଷ୍ଟିରୁ ଭାରତକୁ ଅନ୍ୟ ଦେଶ ସହିତ ତୁଳନା କରିବା ବୋଧହୁଏ ଠିକ୍ ହେବ ନାହିଁ, ଭାରତରେ ପ୍ରତି ମିଲିୟନ ଜନସଂଖ୍ୟାରେ 195.5 ମାମଲା ରହିଛି ଯାହା ବିଶ୍ଵର ସର୍ବନିମ୍ନ । କଣ୍ଟେନମେଣ୍ଟ ଏବଂ ବଫର ଜୋନରେ ଆକ୍ରମଣାତ୍ମକ ପରୀକ୍ଷଣ, ଶୀଘ୍ର ଓ ଠିକ ସମୟରେ ଚିହ୍ନଟ ତଥା ଚିକିତ୍ସା ନିୟମାବଳୀ, ଉତ୍ତମ ଆଇସିୟୁ / ହସ୍ପିଟାଲ ପରିଚାଳନା ଯୋଗୁଁ ବିଶ୍ୱରେ ଭାରତର ମୃତ୍ୟୁ ସଂଖ୍ୟା ସର୍ବନିମ୍ନ । ଭାରତରେ ମିଲିୟନ ଜନସଂଖ୍ୟା ପିଛା ମୃତ୍ୟୁ ସଂଖ୍ୟା 15.31, ଯାହା ମୃତ୍ୟୁହାର 2.75%କୁ ଦର୍ଶାଏ, ଯେଉଁଠାରେ ବିଶ୍ଵରେ ଏହି ହାର 68.7 ରହିଛି ।
ଭାରତର ଦୈନିକ ନମୁନା ପରୀକ୍ଷା ସଂଖ୍ୟା ମଧ୍ୟ କ୍ରମାଗତ ବୃଦ୍ଧି ପାଉଛି । ଗତ 24 ଘଣ୍ଟା ମଧ୍ୟରେ 2,67,061 ନମୁନା ପରୀକ୍ଷା କରାଯାଇଛି । ଆଜି ପର୍ଯ୍ୟନ୍ତ କୋଭିଡ-19 ଚିହ୍ନଟ ପାଇଁ ସମୁଦାୟ 1,07,40,832 ନମୁନା ପରୀକ୍ଷା କରାଯାଇସାରିଲାଣି ।
ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ଏବଂ ଆଇସିଏମଆରର ମିଳିତ ପ୍ରୟାସରେ ଦେଶରେ ପରୀକ୍ଷାଗାର ସଂଖ୍ୟାରେ ଚମତ୍କାର ବୃଦ୍ଧି ଘଟିଛି, ଯାହା ସରକାରୀ ପରୀକ୍ଷାଗାର ସଂଖ୍ୟା 805କୁ ବୃଦ୍ଧି ପାଇଥିବା ବେଳେ ଘରୋଇ ସଂଖ୍ୟା 327କୁ ବୃଦ୍ଧି ପାଇ ବର୍ତ୍ତମାନ ଦେଶରେ ମୋଟ 1132ଟି ପରୀକ୍ଷାଗାରରେ ନମୁନା ପରୀକ୍ଷା କରାଯାଉଛି ।
- Real-Time RT PCR based testing labs: 603 
- TrueNat based testing labs: 435 
- CBNAAT based testing labs: 94 
କୋଭିଡ-19 ସମ୍ବନ୍ଧୀୟ ବୈଷୟିକ ତଥ୍ୟ, ମାର୍ଗଦର୍ଶିକା ଓ ନିୟମାବଳୀର ସୂଚନା ପାଇଁ ନିୟମିତ ପରିଦର୍ଶନ କରନ୍ତୁ: https://www.mohfw.gov.in/ ଏବଂ @MoHFW_INDIA ।
ଏ ସମ୍ପର୍କିତ ବୈଷୟିକ ପ୍ରଶ୍ନାବଳୀ technicalquery.covid19[at]gov[dot]in ଏବଂ ncov2019[at]gov[dot]in ଏବଂ @CovidIndiaSeva କୁ ପଠାଇ ପାରିବେ ।
କୋଭିଡ-19 ଜନିତ କୌଣସି ଜିଜ୍ଞାସା ପାଇଁ ଦୟାକରି ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : + 91-11-23978046 କିମ୍ବା 1075 ରେ ସମ୍ପର୍କ କରିପାରନ୍ତି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର କୋଭିଡ-19 ହେଲ୍ପଲାଇନ ନମ୍ବରଗୁଡ଼ିକର ତାଲିକା ନିମ୍ନ ୱେବସାଇଟ ରେ ଉପଲବ୍ଧ ।
https://www.mohfw.gov.in/pdf/coronvavirushelplinenumber.pdf
ଇସ୍ପାତ ମନ୍ତ୍ରଣାଳୟ
ସାମୁଦ୍ରିକ ଝଡ ୟାସ୍ ଯୋଗୁଁ ଇସ୍ପାତ କିମ୍ବା ଅମ୍ଳଜାନ ଉତ୍ପାଦନ ବାଧାପ୍ରାପ୍ତ ହୋଇନାହିଁ
ସାମୁଦ୍ରିକ ଝଡ ୟାସର ସମ୍ଭାବ୍ୟ ପ୍ରଭାବକୁ ଦୃଷ୍ଟିରେ ରଖି ଗତ ୨୩ ତାରିଖ ଦିନ ଶିଳ୍ପ ଏବଂ ଆଭ୍ୟନ୍ତରୀଣ ବାଣିଜ୍ୟ ଉନ୍ନୟନ ବିଭାଗ ଓ ଇସ୍ପାତ ମନ୍ତ୍ରଣାଳୟ ଅଧୀନରେ ଥିବା ଇସ୍ପାତ ଉତ୍ପାଦନକାରୀ ପ୍ରତିଷ୍ଠାନଗୁଡିକ ସହିତ ମନ୍ତ୍ରଣାଳୟର ଏକ ସମ୍ମିଳନୀ ଅନୁଷ୍ଠିତ ହୋଇଥିଲା । ଏଥିରେ ଇସ୍ପାତ ଏବଂ ଅମ୍ଳଜାନ ଉତ୍ପାଦନ ୟାସ୍ ପ୍ରଭାବରେ ଯେପରି ବନ୍ଦ ନ ହେବ ସେ ସମ୍ପର୍କୀତ ଆଲୋଚନା ହୋଇଥିଲା । ଏଥିରେ ଶକ୍ତି ମନ୍ତ୍ରଣାଳୟର ପ୍ରତିନିଧି ଏବଂ ସମ୍ଭାବ୍ୟ ବାତ୍ୟା ପ୍ରଭାବିତ ରାଜ୍ୟମାନଙ୍କର ପ୍ରତିନିଧିମାନେ ମଧ୍ୟ ଉପସ୍ଥିତ ଥିଲେ । ବୈଠକରେ କେବଳ ଓଡିଶା ଏବଂ ପଶ୍ଚିମବଙ୍ଗ ରାଜ୍ୟ ପ୍ରଭାବିତ ହେବା ସମ୍ଭାବନା ସ୍ପଷ୍ଟ ହୋଇଯାଇଥିଲା । ତେଣୁ ଏହି ରାଜ୍ୟରେ ଶକ୍ତି ସଞ୍ଚାରଣ କୌଣସି ପ୍ରକାରରେ ମଧ୍ୟ ବ୍ୟାହତ ନ ହେବା ନିମନ୍ତେ ପଦକ୍ଷେପ ନେବାକୁ ସ୍ଥିର କରାଯାଇଥିଲା । ଏଥିରେ ଆହୁରି ମଧ୍ୟ ସ୍ଥିର ହୋଇଥିଲା ଯେ କଳିଙ୍ଗ ନଗର ଏବଂ ଅନୁଗୋଳ ଉପରେ ନିର୍ଭର କରୁଥିବା ଓଡିଶାକୁ ଜାମସେଦପୁର ସ୍ଥିତ ଟାଟା ଶକ୍ତି ଉତ୍ପାଦନ କେନ୍ଦ୍ରରୁ ସାମୟିକଭାବେ ଦୁଇରୁ ଚାରିଦିନ ପର୍ଯ୍ୟନ୍ତ ଶକ୍ତି ଯୋଗାଇ ଦିଆଯିବ । ବାତ୍ୟା ପରେ ଓଡିଶାର ଅନୁଗୋଳ, କଳିଙ୍ଗ ନଗର ଓ ରାଉରକେଲା ଇସ୍ପାତ କାରଖାନାଗୁଡିକର ଉତ୍ପାଦନରେ ବାତ୍ୟାର କୌଣସି ପ୍ରଭାବ ପଡି ନ ଥିବା ଦେଖାଯାଇଥିଲା । ଓଡିଶାରେ ଥିବା ଟାଟା କମ୍ପାନୀର ଇସ୍ପାତ କାରଖାନାଗୁଡିକ ଉପରେ ୟାସର କୌଣସି ପ୍ରଭାବ ପଡି ନ ଥିବା ଏବଂ ତରଳ ମେଡିକାଲ ଅକ୍ସିଜେନ ଉତ୍ପାଦନ ଉପରେ କୌଣସି ପ୍ରଭାବ ପଡି ନ ଥିବା କମ୍ପାନୀ ପ୍ରତିନିଧି ଜଣାଇଛନ୍ତି ।
କଳିଙ୍ଗନଗର, ଜାସସେଦପୁର ଏବଂ ଅନୁଗୋଳସ୍ଥିତ ଇସ୍ପାତ କାରାଖାନାଗୁଡିକ ସହିତ ସଂଯୁକ୍ତ ତରଳ ମେଡିକାଲ ଅକ୍ସିଜେନ ଉତ୍ପାଦନ ବିନା ପ୍ରତିବନ୍ଧକରେ ହୋଇଥିଲା । ସମ୍ଭାବ୍ୟ ବାତ୍ୟାକୁ ଦୃଷ୍ଟିରେ ରଖି କଳିଙ୍ଗ ନଗରରେ ପରିବହନ ନିମନ୍ତେ ଥିବା କେତେକ ଟ୍ୟାଙ୍କରକୁ ଜାମସେଦପୁର ପଠାଇଦିଆଯାଇଥିବାରୁ ଏଠାରେ ଟ୍ୟାଙ୍କର ସଂଖ୍ୟା କମ୍ ଥିଲା । ସେଲ୍ ଅଧୀନରେ ଥିବା ଦୁର୍ଗାପୁର, ବର୍ଣ୍ଣପୁର ଏବଂ ରାଉରକେଲା ଇସ୍ପାତ କାରଖାନାଗୁଡିକ ମଧ୍ୟ ପରିସ୍ଥିତିକୁ ସମ୍ମୁଖୀନ ହେବା ପାଇଁ ପ୍ରସ୍ତୁତ ଥିଲେ । ଏହା ସହିତ ସମ୍ପର୍କୀତ ସମସ୍ତ କର୍ତ୍ତୃପପକ୍ଷଙ୍କୁ ଆବଶ୍ୟକସ୍ଥଳେ ସ୍ୱତନ୍ତ୍ର ପଦକ୍ଷେପ ନେବାକୁ ନିର୍ଦ୍ଦେଶ ଦିଆଯାଇଥିଲା । ବାତ୍ୟା ସମୟରେ ଇସ୍ପାତ କିମ୍ବା ଅମ୍ଳଜାନ ଉତ୍ପାଦନ ବ୍ୟାହତ ହୋଇନାହିଁ । ଆହୁରି ମଧ୍ୟ ଜିନ୍ଦଲ ଷ୍ଟିଲ ପାୱାର ଲିମିଟେଡ ଏବଂ ଜେଏସ୍ ଡବ୍ଲ୍ୟୁ କମ୍ପାନୀର ଓଡିଶାର ଅନୁଗୋଳ ଏବଂ ଝାରସୁଗୁଡାରେ ଥିବା କାରଖାନାଗୁଡିକ ମଧ୍ୟ ଏଥିପାଇଁ ପ୍ରସ୍ତୁତ ଥିଲେ । ତେବେ ବାତ୍ୟା ୟାସ୍ ଯୋଗୁଁ ଏଗୁଡିକରେ ଉତ୍ପାଦନ ବନ୍ଦ ହେବା ଭଳି ସମସ୍ୟା ସୃଷ୍ଟି ହୋଇ ନ ଥିଲା ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅଷ୍ଟ୍ରେଲିଆନସୁପରର ମୁଖ୍ୟ କାର୍ଯ୍ୟକାରୀ ଶ୍ରୀ ପଲ୍ ଶ୍ରୋଡରଙ୍କୁ ଭେଟିଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୨୩ ମେ ୨୩ରେ ଅଷ୍ଟ୍ରେଲିଆନସୁପରର ମୁଖ୍ୟ କାର୍ଯ୍ୟକାରୀ ଶ୍ରୀ ପଲ୍ ଶ୍ରୋଡରଙ୍କୁ ଭେଟିଛନ୍ତି ।
ବିଶ୍ୱରେ ପୁଞ୍ଜିନିବେଶ ପାଇଁ ଭାରତ ସବୁଠୁ ପସନ୍ଦର ଅର୍ଥବ୍ୟବସ୍ଥା ମଧ୍ୟରୁ ଅନ୍ୟତମ ବୋଲି ପ୍ରଧାନମନ୍ତ୍ରୀ ଆଲୋକପାତ କରିବା ସହ ଭାରତ ସହ ସହଭାଗିତା ପାଇଁ ଅଷ୍ଟ୍ରେଲିଆନସୁପରକୁ ଆମନ୍ତ୍ରଣ କରିଛନ୍ତି ।
ଅଷ୍ଟ୍ରେଲିଆନସୁପର ଅଷ୍ଟ୍ରେଲିଆର ଏକ ସୁପରଆନୁଏସନ ଫଣ୍ଡ୍, ଯାହାର ମୁଖ୍ୟାଳୟ ଭିକ୍ଟୋରିଆର ମେଲବର୍ନରେ ରହିଛି ।
SR
(
କୋଇଲା ମନ୍ତ୍ରଣାଳୟ
କୋଇଲା ମନ୍ତ୍ରଣାଳୟ ଦ୍ୱାରା ଖଣିଜ ପଦାର୍ଥ କନ୍ସେସନ୍ ନିୟମ ସଂଶୋଧିତ
୧୯୬୦ ଆଇନରେ ଅପରାଧିକ ବିବେଚିତ ହେଉଥିବା ୬୮ଟି ନିୟମକୁ ବଦଳାଇ ବୈଧିକରଣ କରାଯାଇଛି; ଏଣିକି ଏସସିବି ଅପରାଧ ଶ୍ରେଣୀଭୁକ୍ତ ହେବ ନାହିଁ
କାମକୁ ସହଜ ଓ ସରଳ କରିବାକୁ ଗ୍ରହଣ କରାଯାଇଛି ଏହି ପଦକ୍ଷେପ
କୋଇଲା ମନ୍ତ୍ରଣାଳୟ ୧୯୬୦ ଖଣିଜ ପଦାର୍ଥ କନସେସନ୍ ନିୟମ ରେ ବଡଧରଣର ସଂଶୋଧନ କରିଛି । ଏଥିରେ ପୁରୁଣା ଆଇନରେ ଅପରାଧିକ ବିବେଚିତ ୬୮ଟି ଆଇନକୁ ସରଳ ଓ ବୈଧିକରଣ କରାଯାଇଛି । ଏହା ଫଳରେ ଏସବୁ ନିୟମ ଆଉ ପୂର୍ବଭଳି ଅପରାଧିକ ବିବେଚିତ ହେବ ନାହିଁ । କୋଇଲା ମନ୍ତ୍ରଣାଳୟରେ କାମକୁ ସହଜ ଓ ସୁଗମ କରିବାକୁ ଏହି ପଦକ୍ଷେପ ଗ୍ରହଣ କରାଯାଇଛି ।
ମିନେରାଲ କନ୍ସେସନ୍ ରୁଲ୍ ବା ଏମ୍ସିଆର ରିକନାଏସେନ୍ସ ପର୍ମିଟ, ପ୍ରସ୍ପେକ୍ଟିଙ୍ଗ ଲାଇସେନ୍ସ ଓ ଖଣି ଲିଜ୍ ଆଦି କାର୍ଯ୍ୟକୁ ନିୟନ୍ତ୍ରଣ କରିଥାଏ । ଖଣି ଲିଜ୍ ପାଇଁ ଆବେଦନ, ଲିଜ୍ ପ୍ରଦାନ ବ୍ୟବସ୍ଥା ଓ ଖଣିଜ ଖନନ ତଥା ଉତ୍ତୋଳନ ଆଦି କାମ ପାଇଁ ଏହି କନ୍ସେସନ ବା ଅନୁମୋଦିତ ଦରକାର ହୋଇଥାଏ । ବିନା ଅନୁମତିରେ ଏହିଭଳ କୌଣସି କାମ କଲେ ଏହା ଦଣ୍ଡନୀୟ ବିବେଚିତ ହୋଇଥାଏ । କୋଇଲା ଖଣିର ବିକାଶ, ଖନନ ଏବଂ ଏହାକୁ କାର୍ଯ୍ୟକ୍ଷମ କରିବା ପାଇଁ ପ୍ରାକ୍ ଅନୁମତି ଅପରିହାର୍ଯ୍ୟ ।
ପୂର୍ବରୁ ଏହି ଆଇନ ଅତ୍ୟନ୍ତ କଠୋର ଥିବାରୁ କୋଇଲା ଖଣିର ଲିଜ୍, ପରମିଟ୍, ଖନନ, କୋଇଲା ଉତ୍ତୋଳନ ଓ ପରିବହନ ଆଦି କ୍ଷେତ୍ରରେ ଅନେକ ଅସୁବିଧା ହେଉଥିଲା । ଫଳରେ ଏ କ୍ଷେତ୍ରରେ କାମ କରିବା କଷ୍ଟ ସାଧ୍ୟ ଥିଲା । ତେଣୁ କାର୍ଯ୍ୟ ପ୍ରଣାଳୀକୁ ସହଜ ଓ ସୁଗମ କରିବାକୁ ସରକାର ଏହି ପଦକ୍ଷେପ ନେଇଛନ୍ତି । ତେଣୁ ପୂର୍ବର ୬୮ଟି ଦଣ୍ଡବିଧାନକାରୀ କଠୋର ଆଇନକୁ ପ୍ରତ୍ୟାହାର କରି ନିଆଯାଇଛି । ତା ପରିବର୍ତ୍ତେ ଏମ୍ସିଆରରେ ମାତ୍ର ୧୦ଟି ବିଷୟରେ ନିୟମ ଉଲ୍ଳଂଘନ କଲେ ଜୋରିମାନା ବା ଦଣ୍ଡବିଧାନର ବ୍ୟବସ୍ଥା ହୋଇଛି ।
ଅତିରିକ୍ତ କିମ୍ବା ରାଜଭାଗ ଅଭାବ ଜନିତ ଟିକସ ଭରଣା କ୍ଷେତ୍ରରେ ଏକ୍ସପ୍ରେସ ପ୍ରୋଭିଜନ ନାମରେ ଏକ ନୂଆ ନିୟମ କରାଯାଇଛି । ସେହିଭଳି ଖଣି ରେଣ୍ଟ, ରୟାଲିଟ୍, ଫି ଓ ଅନ୍ୟାନ୍ୟ ଦେୟ ପୈଠ ବିଳମ୍ବରେ ସରକାର ଯେଉଁ ୨୪ ଶତାଂଶ ପେନାଲିଟ୍ ଟିକସ୍ ଆଦାୟ କରୁଥିଲେ ତାହାକୁ ୧୨ଶତାଂଶଙ୍କୁ ହ୍ରାସ କରାଯାଇଛି । ସରକାରଙ୍କର ଏସବୁ ସଂସ୍କାରବାଦୀ ପଦକ୍ଷେପ ଫଳରେ କୋଇଲା ଖଣି କ୍ଷେତ୍ରରେ ବେପାର ବଣିଜ କରିବା ସହଜ ହେବ ଏବଂ ଜଟିଳ ଆଇନଗତ ଓ ଦଣ୍ଡବିଧାନ ମୂଳକ ବ୍ୟବସ୍ଥାର ଅବସାନ ଘଟି ଅର୍ଥନୀତିକ ପ୍ରକ୍ରିୟା ତ୍ୱରାନ୍ୱିତ ହେବ ବୋଲି ଆଶା କରାଯାଉଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉର୍ସ ଅବସରରେ ଆଜମେର ଶରିଫ ଦରଘାରେ ଚଢା ଯିବାକୁ ଥିବା ଚାଦର ହସ୍ତାନ୍ତର କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଖ୍ୱାଜା ମୋଇନୁଦ୍ଦିନ ଚିସ୍ତିଙ୍କ ଉର୍ସ ଅବସରରେ ଆଜମେର ଶରିଫ ଦରଘାରେ ଚଢା ଯିବାକୁ ଥିବା ଚାଦର ହସ୍ତାନ୍ତର କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
ଖ୍ୱାଜା ମୋଇନୁଦ୍ଦିନ ଚିସ୍ତିଙ୍କ ଉର୍ସ ଅବସରରେ ଆଜମେର ଶରିଫ ଦରଘାରେ ଚଢା ଯିବାକୁ ଥିବା ଚାଦର ହସ୍ତାନ୍ତର କଲି ।
SR
(
ଅର୍ଥ ମନ୍ତ୍ରଣାଳୟ
ଇସିଏଲଜିଏସ ଅଧୀନରେ 1 ଲକ୍ଷ କୋଟିରୁ ଉର୍ଦ୍ଧ୍ଵ ଋଣ ପ୍ରଦାନ
• ଅଗଷ୍ଟ 18 ସୁଦ୍ଧା ଓଡ଼ିଶାକୁ ମିଳିଛି 1,617.60 କୋଟି ଟଙ୍କା
• ମଞ୍ଜୁର ହୋଇଛି 2,151.80 କୋଟି
• ରାଷ୍ଟ୍ରାୟତ୍ତ ବ୍ୟାଙ୍କ ଦେଇଛନ୍ତି 56,483 କୋଟି
• ଘରୋଇ ବ୍ୟାଙ୍କଗୁଡ଼ିକରୁ ମିଳିଛି 45,762 କୋଟି
କେନ୍ଦ୍ର ସରକାରଙ୍କ ଆତ୍ମନିର୍ଭର ଭାରତ ପ୍ୟାକେଜର ଅଂଶସ୍ୱରୂପ ଆପାତକାଳୀନ ନିଶ୍ଚିତ ଋଣ ଯୋଜନା  କାର୍ଯ୍ୟକାରୀ କରାଯାଇଥିଲା । ଏହି ଯୋଜନାରେ ବିଭିନ୍ନ ରାଷ୍ଟ୍ରାୟତ୍ତ ଓ ଘରୋଇ ବ୍ୟାଙ୍କ ପକ୍ଷରୁ ଅଗଷ୍ଟ 18 ତାରିଖ ସୁଦ୍ଧା 1 ଲକ୍ଷ କୋଟିରୁ ଅଧିକ ଟଙ୍କା ପ୍ରଦାନ କରାଯାଇଛି । ଓଡ଼ିଶାକୁ ଏଥିରୁ 1,617.60 କୋଟି ଟଙ୍କା ମିଳିଛି । ରାଜ୍ୟ ପାଇଁ ଏହି ସ୍କିମରେ 2,151.80 କୋଟି ଟଙ୍କା ମଞ୍ଜୁର କରାଯାଇଥିଲା । ଏହି ଋଣ ଅର୍ଥ ଦ୍ୱାରା ଓଡ଼ିଶାର ଏମଏସଏମଇ ସମେତ ଅନ୍ୟ ଲକଡାଉନ ପ୍ରଭାବିତ କ୍ଷେତ୍ର ଉପକୃତ ହେବେ । ସେମାନେ ପୁଣି ଅଣ୍ଟା ସଳଖିବାକୁ ଚେଷ୍ଟା କରିବେ । ଯୋଜନାରେ ମୋଟ 1,50,759.45 କୋଟି ଟଙ୍କାର ଋଣ ମଞ୍ଜୁର ହୋଇଥିଲା ।
କେନ୍ଦ୍ର ଅର୍ଥ ମନ୍ତ୍ରଣାଳୟ ପକ୍ଷରୁ ମିଳିଥିବା ସୂଚନା ମୁତାବକ ଏହି ସ୍କିମରେ ମହାରାଷ୍ଟ୍ର ପାଇଁ ସର୍ବାଧିକ 7,756.20 କୋଟି ଟଙ୍କାର ଋଣ ପ୍ରଦାନ ପାଇଁ ନିଷ୍ପତ୍ତି ହୋଇଥିଲା । ସେଥିରୁ ରାଜ୍ୟକୁ 6,007.32 କୋଟି ଟଙ୍କା ବିଭିନ୍ନ ବ୍ୟାଙ୍କ ଯୋଗାଇ ଦେଇଛନ୍ତି । ଉତ୍ତର ପ୍ରଦେଶ ପାଇଁ 7,261.60 କୋଟି ଟଙ୍କାର ଋଣ ମଞ୍ଜୁର ହୋଇଥିବା ବେଳେ ଅଗଷ୍ଟ 18 ତାରିଖ ସୁଦ୍ଧା ରାଜ୍ୟକୁ 5,554.08 କୋଟି ଟଙ୍କା ପ୍ରଦାନ କରାଯାଇଛି । ଗୁଜରାଟକୁ ଏହି ସ୍କିମରେ 5,150.69 କୋଟି ଟଙ୍କା ମିଳିଥିବା ବେଳେ ତାମିଲନାଡୁକୁ 5,693.71 କୋଟି ଟଙ୍କା, ଆନ୍ଧ୍ର ପ୍ରଦେଶକୁ 2,883.67 କୋଟି, ଦିଲ୍ଲୀକୁ 1,964.52 କୋଟି, ହରିଆଣାକୁ 2,083.45 କୋଟି, କର୍ଣ୍ଣାଟକକୁ 3,590.05 କୋଟି, ମଧ୍ୟ ପ୍ରଦେଶକୁ 2,266.75 କୋଟି, ରାଜସ୍ଥାନକୁ 3,147.14 କୋଟି ଟଙ୍କା ପ୍ରଦାନ କରାଯାଇଛି ।
ଏହି ଯୋଜନାରେ ମୋଟ 1,50,759.45 କୋଟି ଟଙ୍କାର ଋଣ ମଞ୍ଜୁର ହୋଇଥିବା ବେଳେ ଅଗଷ୍ଟ 18 ତାରିଖ ସୁଦ୍ଧା ମୋଟ 1,02,245.77 କୋଟି ଟଙ୍କା ଦିଆଯାଇଥିବା ଅର୍ଥ ମନ୍ତ୍ରାଳୟ ଦର୍ଶାଇଛି । ରାଷ୍ଟ୍ରାୟତ୍ତ ବ୍ୟାଙ୍କଗୁଡ଼ିକ 76,044.44 କୋଟି ଟଙ୍କାର ଋଣ ପ୍ରଦାନ କରିବାକୁ ଥିବା ବେଳେ ଅଗଷ୍ଟ 18 ସୁଦ୍ଧା ସେମାନେ ରାଜ୍ୟଗୁଡ଼ିକୁ ସେଥିରୁ ମୋଟ 56,483.41 କୋଟି ଟଙ୍କା ପ୍ରଦାନ କରାଯାଇଛି । ବଳକା 45,762.36 କୋଟି ଟଙ୍କା ଘରୋଇ ବ୍ୟାଙ୍କଗୁଡ଼ିକ ଯୋଗାଇଛନ୍ତି । ଘରୋଇ ବ୍ୟାଙ୍କଗୁଡ଼ିକ ଏହି ସ୍କିମରେ 74,715.02 କୋଟି ଟଙ୍କାର ଋଣ ମଞ୍ଜୁର କରିଥିଲେ । ଅଧିକ ଋଣ ଦେଇଥିବା ରାଷ୍ଟ୍ରାୟତ୍ତ ବ୍ୟାଙ୍କ ମଧ୍ୟରେ ଭାରତୀୟ ଷ୍ଟେଟ ବ୍ୟାଙ୍କ , କାନାଡ଼ା ବ୍ୟାଙ୍କ, ପଞ୍ଜାବ ନ୍ୟାସନାଲ ବ୍ୟାଙ୍କ , ବ୍ୟାଙ୍କ ଅଫ ଇଣ୍ଡିଆ  ଓ ୟୁନିଅନ ବ୍ୟାଙ୍କ ଥିବା ବେଳେ ଘରୋଇ ବ୍ୟାଙ୍କ ମଧ୍ୟରେ ଏଚଡିଏଫସି ବ୍ୟାଙ୍କ ସର୍ବାଧିକ ଋଣ ପ୍ରଦାନ କରିଛି ।
ଦେଶରେ କରୋନା ଭୂତାଣୁ ସଂକ୍ରମଣ ବଢ଼ିବା ପରେ କେନ୍ଦ୍ର ସରକାର ମାର୍ଚ୍ଚ 25 ତାରିଖରେ ଦେଶବ୍ୟାପୀ ଲକଡାଉନ ଘୋଷଣା କରିଥିଲେ । ଏଥିଯୋଗୁ ଦେଶରେ ସାଧାରଣ ଜୀବନଯାତ୍ରା ବ୍ୟାହତ ହେବା ସହ ସମସ୍ତ ବ୍ୟବସାୟିକ କାର୍ଯ୍ୟକଳାପ ଠପ ହୋଇପଡ଼ିଥିଲା । ଏହାଦ୍ୱାରା ବିଶେଷ କରି ଅଣୁ, କ୍ଷୁଦ୍ର ଓ ମଧ୍ୟମ ଉଦ୍ୟୋଗ  କ୍ଷେତ୍ର ଅଧିକ ପ୍ରଭାବିତ ହୋଇଥିଲା । ଏମାନଙ୍କ ଅଣ୍ଟା ସଳଖିବା ପାଇଁ କେନ୍ଦ୍ର ସରକାର ଆତ୍ମନିର୍ଭର ଭାରତ ପ୍ୟାକେଜ ଘୋଷଣା କରିଥିଲେ । ଏହି ପ୍ୟାକେଜ ଅଧୀନରେ ଇସିଏଲଜିଏସ ସ୍କିମ କାର୍ଯ୍ୟକାରୀ ପାଇଁ ନିଷ୍ପତ୍ତି ହୋଇଥିଲା । କେନ୍ଦ୍ର ସରକାରଙ୍କ ଏହି ସ୍କିମ ଦ୍ୱାରା ଅନେକ କ୍ଷେତ୍ର ଉପକୃତ ହୋଇପାରିଛନ୍ତି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ ୮୧ ଦିନ ପରେ ଦୈନିକ ନୂଆ ସଂକ୍ରମଣ ୬୦ ହଜାର ତଳେ, ଗତ ୨୪ ଘଣ୍ଟାରେ ୫୮,୪୧୯ ମାମଲା ଚିହ୍ନଟ
ଭାରତରେ ସକ୍ରିୟ କରୋନା ମାମଲା ଏବେ ୭,୨୯,୨୪୩ ରହିଛି
ଗତ ୩୮ ଦିନ ଧରି ଦୈନିକ ସୁସ୍ଥଙ୍କ ସଂଖ୍ୟା ଦୈନିକ ନୂଆ ମାମଲାକୁ ପଛରେ ପକାଇଛି
ସୁସ୍ଥତା ହାର ୯୬.୨୭%କୁ ବୃଦ୍ଧି
ଦୈନିକ ପଜିଟିଭିଟି ହାର ୩.୨୨%କୁ ହ୍ରାସ, ଗତ ୧୩ ଦିନ ଧରି ଏହା ୫% ତଳେ ରହିଛି
ଏକ ଗୁରୁତ୍ୱପୂର୍ଣ୍ଣ ସଫଳତାରେ ଭାରତରେ ୮୧ ଦିନ ପରେ ଦୈନିକ ନୂଆ କରୋନା ମାମଲା ୬୦ ହଜାର ତଳେ ଆସିଛି । ଗତ ୨୪ ଘଣ୍ଟା ମଧ୍ୟରେ ଦେଶରେ ୫୮,୪୧୯ ନୂଆ ମାମଲା ଆସିଛି । ଭାରତରେ ଦୈନିକ କୋଭିଡ-୧୯ ସଂକ୍ରମଣ କ୍ରମାଗତ ଭାବେ ହ୍ରାସ ପାଇ ଚାଲିଛି ।
ଗତ ୧୩ ଦିନ ଧରି ଦୈନିକ ନୂଆ ସଂକ୍ରମଣ ୧ ଲକ୍ଷରୁ ତଳେ ରହିଛି । କେନ୍ଦ୍ର ସରକାରଏବଂ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ସରକାରମାନଙ୍କ ମିଳିତ ପ୍ରଚେଷ୍ଟାରେ ଏହା ସମ୍ଭବ ହୋଇପାରିଛି ।
ସକ୍ରିୟ କରୋନା ମାମଲା ମଧ୍ୟ ଭାରତରେ କ୍ରମାଗତ ହ୍ରାସ ପାଇ ଚାଲିଛି । ଦେଶରେ ଆଜି ସକ୍ରିୟ ମାମଲା ରହିଛି ୭,୨୯,୨୪୩ ।
ଗତ ୨୪ ଘଣ୍ଟା ମଧ୍ୟରେ ସକ୍ରିୟ ମାମଲାରେ ୩୦,୭୭୬ ହ୍ରାସ ହୋଇଛି ଏବଂ ଏବେ ସକ୍ରିୟ ମାମଲା ଦେଶର ମୋଟ ପଜିଟିଭ ମାମଲାର ୨.୪୪% ରହିଛି ।
ଦେଶରେ ଦୈନିକ ଅଧିକରୁ ଅଧିକ ଲୋକ କୋଭିଡ-୧୯ ସଂକ୍ରମଣରୁ ସୁସ୍ଥ ହେଉଥିବାରୁ ଗତ ୩୮ ଦିନ ଧରି ଦୈନିକ ସୁସ୍ଥଙ୍କ ସଂଖ୍ୟା ଦୈନିକ ସଂକ୍ରମଣ ସଂଖ୍ୟାକୁ ପଛରେ ପକାଇଛି । ଗତ ୨୪ ଘଣ୍ଟା ମଧ୍ୟରେ ୮୭,୬୧୯ ଜଣ ସୁସ୍ଥ ହୋଇଛନ୍ତି ।
ଗତ ୨୪ ଘଣ୍ଟାରେ ଆସିଥିବା ନୂଆ କରୋନା ମାମଲା ତୁଳନାରେ ୨୯ ହଜାରରୁ ଅଧିକ ସୁସ୍ଥ ହୋଇଛନ୍ତି ।
ଦେଶରେ କରୋନା ମହାମାରୀ ଆରମ୍ଭ ହେବା ପରଠାରୁ ଏ ପର୍ଯ୍ୟନ୍ତ ୨,୮୭,୬୬,୦୦୯ ଜଣ କରୋନାରୁ ସୁସ୍ଥ ହୋଇଛନ୍ତି ଏବଂ ଗତ ୨୪ ଘଣ୍ଟାରେ ୮୭,୬୧୯ ଜଣ ସୁସ୍ଥ ହୋଇଛନ୍ତି । ଏହା ଯୋଗୁ ଦେଶରେ ସୁସ୍ଥତା ହାର ୯୬.୨୭%କୁ ବୃଦ୍ଧି ପାଇଛି ଏବଂ ଏହା କ୍ରମାଗତ ଭାବେ ବୃଦ୍ଧି ମଧ୍ୟ ପାଉଛି ।
ଦେଶବ୍ୟାପୀ ଟେଷ୍ଟିଂ କ୍ଷମତା ବୃଦ୍ଧି ପାଇଥିବା ବେଳେ ଗତ ୨୪ ଘଣ୍ଟାରେ ୧୮,୧୧,୪୪୬ ଟେଷ୍ଟ କରାଯାଇଛି । ଭାରତରେ ଏ ପର୍ଯ୍ୟନ୍ତ ମୋଟ ୩୯.୧୦ କୋଟି ରୁ ଅଧିକ ଟେଷ୍ଟ କରାଯାଇଛି ।
ଏକ ପକ୍ଷରେ ଦେଶବ୍ୟାପୀ ଟେଷ୍ଟିଂ କ୍ଷମତା ବୃଦ୍ଧି ପାଇଥିବା ବେଳେ ଅନ୍ୟ ପକ୍ଷରେ ସାପ୍ତାହିକ ପଜିଟିଭିଟି ହାର ହା୍ରସ ପାଉଥିବା ପରିଲକ୍ଷିତ ହୋଇଛି । ଏବେ ସାପ୍ତାହିକ ପଜିଟିଭିଟି ହାର ୩.୪୩% ଥିବା ବେଳେ ଦୈନିକ ପଜିଟିଭିଟି ହାର ରହିଛି ୩.୨୨% । ଗତ ୧୩ ଦିନ ଧରି ଦୈନିକ ପଜିଟିଭିଟି ହାର ୫% ତଳେ ରହିଛି ।
ଆଜି ସକାଳ ୭ଟା ସୁଦ୍ଧା ମିଳିଥିବା ରିପୋର୍ଟ ଅନୁସାରେ ଦେଶରେ ୩୭,୯୧,୬୮୬ ସେସନରେ ମୋଟ ୨୭,୬୬,୯୩,୫୭୨ ଡୋଜ୍ ଟିକା ଦିଆଯାଇଛି । ଗତ ୨୪ ଘଣ୍ଟାରେ ୩୮,୧୦,୫୫୪ ଡୋଜ୍ ଟିକା ଦିଆଯାଇଛି ।
|
|
HCWs
|
|
1st Dose
|
|
1,01,19,241
|
|
2nd Dose
|
|
70,65,889
|
|
FLWs
|
|
1st Dose
|
|
1,71,08,593
|
|
2nd Dose
|
|
90,32,813
|
|
Age Group 18-44 years
|
|
1st Dose
|
|
5,42,21,110
|
|
2nd Dose
|
|
12,27,088
|
|
Age Group 45-59 years
|
|
1st Dose
|
|
7,98,16,559
|
|
2nd Dose
|
|
1,26,54,117
|
|
Over 60 years
|
|
1st Dose
|
|
6,44,21,583
|
|
2nd Dose
|
|
2,10,26,579
|
|
Total
|
|
27,66,93,572
ନିର୍ବାଚନ ଆୟୋଗ
ଶ୍ରୀମତୀ ଦ୍ରୌପଦୀ ମୁର୍ମୁ ଭାରତର ରାଷ୍ଟ୍ରପତି ନିର୍ବାଚିତ
ନିର୍ବାଚନ ଆୟୋଗଙ୍କ ଜୁନ ୯, ୨୦୨୨ର ପ୍ରେସ ନୋଟରେ ଭାରତର ୧୫ତମ ରାଷ୍ଟ୍ରପତି ନିର୍ବାଚନ ସମେତ ଜୁଲାଇ ୧୮, ୨୦୨୨ରେ ମତଦାନ ଓ ଜୁଲାଇ ୨୧, ୨୦୨୨ ଗଣତି ସମ୍ପର୍କରେ ଘୋଷଣା ହୋଇଥିଲା । ନିର୍ଦ୍ଧାରିତ ସୂଚୀ ଅନୁଯାୟୀ ଜୁଲାଇ ୧୮, ୨୦୨୨ରେ ନୂଆଦିଲ୍ଲୀ ସ୍ଥିତ ସଂସଦ ଭବନ ଓ ସମସ୍ତ ରାଜ୍ୟର ରାଜଧାନୀଗୁଡିକ  ମତଦାନ ହୋଇଥିଲା । ସମୁଦାୟ ୪୭୯୬ ମତଦାତାଙ୍କ  ମଧ୍ୟରୁ ୪୭୫୪ ମତଦାତା (୭୬୩ ସାଂସଦ ଓ ୩୯୯୧ ବିଧାୟକ ନିଜ ମତାଧିକାର ସାବ୍ୟସ୍ତ କରିଥିଲେ । ଏହି ନିର୍ବାଚନର ନିର୍ବାଚନ ଅଧିକାରୀ, ରାଜ୍ୟସଭାର ମହାସଚିବ ମତଗଣନା ସରିବା ପରେ ଜୁଲାଇ ୨୧, ୨୦୨୨ରେ ଶ୍ରୀମତୀ ଦ୍ରୌପଦୀ ମୁର୍ମୁଙ୍କୁ ଭାରତର ଆଗାମୀ ରାଷ୍ଟ୍ରପତି ଭାବେ ଘୋଷଣା କରିଥିଲେ । ରାଜପତ୍ରରେ କାର୍ଯ୍ୟକ୍ରମର ଅଧିସୂଚନା ପ୍ରକାଶନ ସହିତ ଜୁନ ୧୫, ୨୦୨୨ରେ ଆରମ୍ଭ ହୋଇଥିବା ପ୍ରକ୍ରିୟା ଶ୍ରୀମତୀ ଦ୍ରୌପଦୀ ମୁର୍ମୁ ଭାରତର ୧୫ତମ ରାଷ୍ଟ୍ରପତି ଭାବେ ନିର୍ବାଚିତ ହୋଇଥିବା ପ୍ରମାଣପତ୍ରରେ ମୁଖ୍ୟ ନିର୍ବାଚନ ଆୟୋଗ ଶ୍ରୀ ରାଜୀବ କୁମାର ଓ ନିର୍ବାଚନ ଆୟୋଗ ଶ୍ରୀ ଅନୁପ ଚନ୍ଦ୍ର ପାଣ୍ଡେଙ୍କ ହସ୍ତାକ୍ଷର ପରେ ଶେଷ ହୋଇଥିଲା । ଏହାପରେ ବରିଷ୍ଠ ଉପ ନିର୍ବାଚନ ଆୟୋଗ ଶ୍ରୀ ଧର୍ମେନ୍ଦ୍ର ଶର୍ମା ଓ ବରିଷ୍ଠ ପ୍ରମୁଖ ସଚିବ ଶ୍ରୀ ନରେନ୍ଦ୍ର ଏମ, ବୁଟୋଲିଆ ଏହାର ଏକ ହସ୍ତାକ୍ଷରଯୁକ୍ତ ନକଲ କେନ୍ଦ୍ର ଗୃହ ସଚିବଙ୍କୁ ପ୍ରଦାନ କରିଥିଲେ । ଯାହା ଜୁଲାଇ ୨୫ ,୨୦୨୨ରେ ଭାରତର ନୂଆ ରାଷ୍ଟ୍ରପତିଙ୍କ ଶପଥ ଗ୍ରହଣ ସମାରୋହ ସମୟରେ ପଢାଯିବ ।
ଆୟୋଗ ଏହି ନିର୍ବାଚନ ସଂଚାଳନରେ ଉତ୍ତମ ସହଯୋଗ ପାଇଁ ନିର୍ବାଚନ ଅଧିକାରୀ/ସହାୟକ ନିର୍ବାଚନ ଅଧିକାରୀ, ସିଇଓ, ଇସିଆଇ ପର୍ଯ୍ୟବେକ୍ଷକ, ଦିଲ୍ଲୀ ପୁଲିସ, ସିଆଇଏସଏଫ, ଡିଜିସିଏ ଓ ବିସିଏଏସର ସମୁଦାୟ ଟିମର ଉଚ୍ଚପ୍ରଶଂସା କରିଥିଲେ ।
SR
(Visitor Counter : 98
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଷ୍ଟାଣ୍ଡ ଅପ୍ ଇଣ୍ଡିଆର ୭ ବର୍ଷ ପୂରଣକୁ ଦର୍ଶାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏସସି / ଏସଟି ସମ୍ପ୍ରଦାୟକୁ ସଶକ୍ତିକରଣ ତଥା ମହିଳା ସଶକ୍ତିକରଣକୁ ସୁନିଶ୍ଚିତ କରିବାରେ ଷ୍ଟାଣ୍ଡ ଅପ୍ ଇଣ୍ଡିଆ ପଦକ୍ଷେପ ଯେଉଁ ଭୂମିକା ଗ୍ରହଣ କରିଛି ତାହାକୁ ପ୍ରଶଂସା କରିଛନ୍ତି । ଷ୍ଟାଣ୍ଡ ଅପ୍ ଇଣ୍ଡିଆ ଆଜି ୭ ବର୍ଷ ପୂରଣ କରିଛି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଆଜି ଆମେ ଷ୍ଟାଣ୍ଡ ଅପ୍ ଇଣ୍ଡିଆର ସାତ ବର୍ଷ ପୂରଣ କରିଛୁ ଏବଂ ଏସସି / ଏସଟି ସମ୍ପ୍ରଦାୟକୁ ସଶକ୍ତିକରଣ ତଥା ମହିଳା ସଶକ୍ତିକରଣ ସୁନିଶ୍ଚିତ କରିବାରେ ପଦକ୍ଷେପ ଗ୍ରହଣ କ୍ଷେତ୍ରରେ ଏହାର ଭୂମିକାକୁ ସ୍ୱୀକାର କରୁଛୁ । ଏହା ମଧ୍ୟ ଆମ ଲୋକମାନଙ୍କ ଦ୍ୱାରା ଆଶୀର୍ବାଦ ପ୍ରାପ୍ତ ହୋଇ ଔଦ୍ୟୋଗିକ ଆବେଗକୁ ବଢାଇ ଦେଇଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତର ପ୍ରତିରକ୍ଷା କ୍ଷେତ୍ରକୁ ଆତ୍ମନିର୍ଭରଶୀଳ କରିବା ପାଇଁ ଚାଲିଥିବା ନିରନ୍ତର ଉଦ୍ୟମକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତର ପ୍ରତିରକ୍ଷା କ୍ଷେତ୍ରକୁ ଆତ୍ମନିର୍ଭରଶୀଳ କରିବା ପାଇଁ ଚାଲିଥିବା ପ୍ରୟାସକୁ ପ୍ରଶଂସା କରିଛନ୍ତି । ସେ କହିଛନ୍ତି ଯେ ପ୍ରତିରକ୍ଷା କ୍ଷେତ୍ରରେ ଆତ୍ମନିର୍ଭରଶୀଳତା ମଧ୍ୟ ଭାରତୀୟ ପ୍ରତିଭା ଉପରେ ଆମର ବିଶ୍ୱାସକୁ ପ୍ରମାଣିତ କରୁଛି ।
କେନ୍ଦ୍ର ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂହଙ୍କ ଏକ ଟୁଇଟ୍ ସେୟାର କରି ଭାରତର ପ୍ରତିରକ୍ଷା କ୍ଷେତ୍ରକୁ ଆତ୍ମନିର୍ଭରଶୀଳ କରିବା ପାଇଁ ୭୦,୫୦୦ କୋଟି ଟଙ୍କାର ପ୍ରସ୍ତାବ ଏବଂ ୨.୭୧ ଲକ୍ଷ କୋଟି ଟଙ୍କାରୁ ଅଧିକ କ୍ରୟକୁ ୨୩ ଆର୍ଥିକ ବର୍ଷରେ ଅନୁମୋଦନ କରାଯାଇଛି ଯେଉଁଠାରେ ୯୯% ସାମଗ୍ରୀ ଭାରତୀୟ ଶିଳ୍ପରୁ ଅଣାଯିବ ବୋଲି ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି ।
“ପ୍ରତିରକ୍ଷା କ୍ଷେତ୍ରରେ ଆତ୍ମନିର୍ଭରଶୀଳତା ବୃଦ୍ଧି, ଏହା ମଧ୍ୟ ଭାରତୀୟ ପ୍ରତିଭା ଉପରେ ଆମର ବିଶ୍ୱାସକୁ ପ୍ରମାଣିତ କରିଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ାରେ ଭାରତର ମହିଳା କ୍ରିକେଟ ଟିମକୁ ସ୍ୱର୍ଣ୍ଣ ମିଳିବାର ଖୁସି ମନାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏସୀୟ କ୍ରୀଡ଼ା ୨୦୨୨ରେ ସ୍ୱର୍ଣ୍ଣ ପଦକ ଜିତିଥିବାରୁ ଭାରତର ମହିଳା କ୍ରିକେଟ ଟିମକୁ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି, ‘ଆମ ମହିଳା କ୍ରିକେଟ ଟିମ୍ ଏସୀୟ କ୍ରୀଡ଼ାରେ ଚମତ୍କାର ପ୍ରଦର୍ଶନ କରି ସ୍ୱର୍ଣ୍ଣ ପଦକ ଜିତିଛନ୍ତି । ଦେଶ ସେମାନଙ୍କ ଅବିଶ୍ୱସନୀୟ ଉପଲବ୍ଧି ପାଇଁ ଖୁସି । ଆମ ଝିଅମାନେ ନିଜ ପ୍ରତିଭା, ଧୈର୍ଯ୍ୟ, ଦକ୍ଷତା ଏବଂ ଟିମୱର୍କରେ ଖେଳର ମଇଦାନରେ ବି ତ୍ରିରଙ୍ଗା ଉଚ୍ଚା ରଖୁଛନ୍ତି । ତୁମର ଏହି ବିଜୟ ପାଇଁ ଅଭିନନ୍ଦନ ।’
SR
(